Title: Nekem írod a dalt
Description: Csatári Bence több, a hazai könnyűzene 1989 előtti történetével kapcsolatos kötettel jelentkezett már. Az ész a fontos, nem a haj (201514118) általánosságban vázolta fel a Kádár-korszak könnyűzenei politikáját, Jampecek a Pagodában (201603037) című könyvében a Magyar Rádió könnyűzenei politikáját ismertette, most megjelenő interjúkötetének fő témája pedig a könnyűzenei cenzúra a Kádár-rendszerben. A könyv első felében Bródy Jánossal, a korszak meghatározó zenészével és dalszövegírójával, az Illés-együttes, majd a Fonográf tagjával beszélget, elsősorban arról, hogyan lehetett sikeresen átevickélni a cenzúra szűrőjén úgy, hogy a számok eredeti mondanivalója ne vesszen el. A dalszerző és az interjúvoló együtt elemzi a legendás dalszövegeket is, miközben felidézik a hatvanas-nyolcvanas évek főbb történéseit. A kötet második felében a Kádár-rendszer néhány kulcsfontosságú intézményének prominens képviselői szólalnak meg, szintén a cenzúra kérdésével kapcsolatban (interjú, vagy monológszerű szöveg formájában). Megszólal Lendvai Ildikó, aki 1974-81 között a KISZ KB Kulturális Osztályán dolgozott, s rövid ideig annak vezetője is volt, Lakatos Ernő, a Magyar Ifjúság főszerkesztő-helyettese 1962-69 között, később az MSZMP KB Agitációs és Propaganda Osztály vezetője, Nádori Péter, a Magyar Hanglemezgyártó Vállalat kiadói osztályának vezetője (1972-80), Baranyi Ferenc, a Magyar Televízió Szórakoztató és Zenei főosztályának főosztály-vezetője, egyben a Táncdal- és Sanzonbizottság tagja, Nádor Katalin, a Fővárosi Művelődési Ház programszervezője, majd a Budai Ifjúsági Park igazgatóhelyettese, valamint Hajnal Gábor rock-menedzser, 1982-85 között az Ifjúsági Rendező Iroda könnyűzenei csoportvezetője. www.kello.hu  minden jog fenntartva."
Subjects: Interviews, Officials and employees, Popular music, Censorship, History, History and criticism, Politics and culture, Politics and government, Employees
Places: Hungary
People: János Bródy (1946-), Ildikó Lendvai (1946-), Ernő Lakatos (1930-)
Time periods: 20th century, 1945-1989